У северном седмогодишњем рату (1563—1570) почињу први сукоби између шведских и савезничких данско-либечких поморских снага. Тад је Шведска ојачала свој положај на мору, углавном на рачун Ханзе, али је Данска, захваљујући својој флоти успела да одржи своје поседе у јужном делу Скандинавског полуострва и острвцима Готланду и Сарему, а тиме и превласт у Балтичком мору. У Калмарском рату (1611—1613) Данци су успели да заузму Калмар и Јетеборј, а Швеђани у савезу са Холандијом и Либеком да спрече даље продирање Данаца.